LIETUVOS RESPUBLIKOS SEIMO VALDYBA

SPRENDIMAS

DĖL SEIMO VALDYBOS 2012 M. SPALIO 17 D. SPRENDIMO NR. SV-S-1737 „DĖL DARBO SU ĮSLAPTINTA INFORMACIJA LIETUVOS RESPUBLIKOS SEIME IR SEIMO KANCELIARIJOJE TVARKOS APRAŠO PATVIRTINIMO“ PAKEITIMO

2021 m. spalio 28 d. Nr. SV-S-278

Vilnius

Lietuvos Respublikos Seimo valdyba nusprendžia:

Pakeisti Lietuvos Respublikos Seimo valdybos 2012 m. spalio 17 d. sprendimą
Nr. SV-S-1737 „Dėl Darbo su įslaptinta informacija Lietuvos Respublikos Seime ir Seimo kanceliarijoje tvarkos aprašo patvirtinimo“:

1. Pakeisti preambulę ir ją išdėstyti taip:

„Lietuvos Respublikos Seimo valdyba, vadovaudamasi Lietuvos Respublikos valstybės ir tarnybos paslapčių įstatymu, Įslaptintos informacijos administravimo ir išslaptinimo tvarkos aprašu, Šiaurės Atlanto sutarties organizacijos ir Europos Sąjungos Lietuvos Respublikai perduotos įslaptintos informacijos administravimo tvarkos aprašu ir Įslaptintai informacijai įrašyti skirtų laikmenų administravimo tvarkos aprašu, patvirtintais Lietuvos Respublikos Vyriausybės 2018 m. rugpjūčio 13 d. nutarimu Nr. 820 „Dėl Lietuvos Respublikos valstybės ir tarnybos paslapčių įstatymo įgyvendinimo“, Elektroninių įslaptintų dokumentų valdymo taisyklėmis, patvirtintomis Lietuvos Respublikos Vyriausybės 2014 m. spalio 28 d. nutarimu Nr. 1193 „Dėl Elektroninių įslaptintų dokumentų valdymo taisyklių patvirtinimo“, Lietuvos Respublikos paslapčių apsaugos koordinavimo komisijos 2016 m. rugsėjo 29 d. protokolo Nr. 56-6 išrašu, nusprendžia:“.

2. Pakeisti nurodytuoju sprendimu patvirtintą Darbo su įslaptinta informacija Lietuvos Respublikos Seime ir Seimo kanceliarijoje tvarkos aprašą:

2.1. Pakeisti 2 punktą ir jį išdėstyti taip:

„2. Šiame apraše vartojamos sąvokos atitinka Lietuvos Respublikos valstybės ir tarnybos paslapčių įstatyme, Lietuvos Respublikos dokumentų ir archyvų įstatyme, Įslaptintos informacijos administravimo ir išslaptinimo tvarkos apraše ir Šiaurės Atlanto sutarties organizacijos ir Europos Sąjungos Lietuvos Respublikai perduotos įslaptintos informacijos administravimo tvarkos apraše, patvirtintuose Lietuvos Respublikos Vyriausybės 2018 m. rugpjūčio 13 d. nutarimu Nr. 820 „Dėl Lietuvos Respublikos valstybės ir tarnybos paslapčių įstatymo įgyvendinimo“, vartojamas sąvokas.“

2.2. Pakeisti 6 punktą ir jį išdėstyti taip:

„6. Seimo kancleris paskiria:

6.1. už įslaptintos informacijos apsaugą Seimo kanceliarijoje atsakingus asmenis, kurie atlieka Lietuvos Respublikos valstybės ir tarnybos paslapčių įstatyme nustatytas funkcijas personalo patikimumo užtikrinimo, įslaptintos informacijos administravimo, įslaptintos informacijos fizinės apsaugos, įslaptintos informacijos ryšių ir informacinės sistemos organizavimo srityse;

6.2. asmenį, koordinuojantį įslaptintos informacijos apsaugos reikalavimų vykdymą.“

2.3. Pakeisti 8 punktą ir jį išdėstyti taip:

„8. Seimo kancleris tvirtina Seimo įslaptintos dokumentacijos planą ir jo papildymų sąrašus, įslaptintų dokumentų inventorizacijos, naikinimo, išslaptinimo ir kitus aktus.“

2.4. Pakeisti 10 punktą ir jį išdėstyti taip:

„10. Įslaptintų dokumentų, žymimų slaptumo žyma „Riboto naudojimo“, inventorizacijos atliekamos kartą per ketverius metus. Inventorizacijos išvados įforminamos aktu.“

2.5. Pakeisti 19 punktą ir jį išdėstyti taip:

„19. Vykdytojo susipažinimas su įslaptintu dokumentu įforminamas taip:

19.1. Vykdytojas, susipažinęs su Lietuvos Respublikos įslaptintu dokumentu, žymimu slaptumo žymomis „Slaptai“, „Konfidencialiai“, „Riboto naudojimo“, įslaptinto dokumento paskutinio lapo antrojoje pusėje rašo žodį „Susipažinau“, pasirašo, nurodo vardą, pavardę ir datą. Tais atvejais, kai su dokumentu turi susipažinti daugiau negu vieno Seimo komiteto ar komisijos nariai (visi Seimo nariai, turintys atitinkamus leidimus, kelių Seimo komitetų nariai ir panašiai), susipažinimo žyma gali būti įforminama atskirame asmenų, susipažinusių su įslaptinto dokumento turiniu, sąraše, kuris pridedamas prie dokumento.

19.2. Vykdytojas, susipažinęs su Lietuvos Respublikos įslaptintu dokumentu, žymimu slaptumo žyma „Visiškai slaptai“, pasirašo asmenų, susipažinusių su dokumento turiniu, sąraše pagal Įslaptintos informacijos administravimo ir išslaptinimo tvarkos aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 820 „Dėl Lietuvos Respublikos valstybės ir tarnybos paslapčių įstatymo įgyvendinimo“, 22 punkte nustatytus reikalavimus.

19.3. Vykdytojas, susipažinęs su Lietuvai perduotu Šiaurės Atlanto sutarties organizacijos ar Europos Sąjungos įslaptintu dokumentu, žymimu slaptumo žymomis „Visiškai slaptai“ ar „Slaptai“, pasirašo asmenų, susipažinusių su Lietuvai perduotų įslaptintų dokumentų turiniu, sąraše pagal Šiaurės Atlanto sutarties organizacijos ir Europos Sąjungos Lietuvos Respublikai perduotos įslaptintos informacijos administravimo tvarkos aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 820 „Dėl Lietuvos Respublikos valstybės ir tarnybos paslapčių įstatymo įgyvendinimo“, 24 punkte nustatytus reikalavimus.“

2.6. Pakeisti 28 punktą ir jį išdėstyti taip:

„28. Telekomunikacijų tinklais įslaptinta informacija perduodama Saugiuoju valstybiniu duomenų perdavimo tinklu.

Seimo kanceliarija institucijoms, turinčioms Saugųjį valstybinį duomenų perdavimo tinklą, įslaptintų dokumentų (išskyrus įslaptintus dokumentus, žymimus slaptumo žyma „Visiškai slaptai“) originalų skaitmenines kopijas siunčia šiuo tinklu. Skaitmeninės kopijos įforminamos pagal Įslaptintos informacijos administravimo ir išslaptinimo tvarkos aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 820 „Dėl Lietuvos Respublikos valstybės ir tarnybos paslapčių įstatymo įgyvendinimo“, 10 punkte nustatytus reikalavimus.“

Seimo Pirmininkė	Viktorija Čmilytė-Nielsen